คือแฟนผมมีประจำเดือนมา2รอบครับ รอบแรกประจำเดือนมาเป็นสีดำ1-4วัน. ก่อนหน้านั้นมรเพศสัมพันธุ์ครับแต่ใส่ถุง แล้วประจำเดือนก็มาอีกครั้งเป็นสีน้ำตาลอ่อนๆ มีสิทธิ์ท้องไหมคับหรทอสาเหตุมาจากอะไรครัล
สวัสดีค่ะ หากนับระยะห่างระหว่างรอบประจำเดือนได้น้อยกว่า 21 วัน เลือดที่ออกมา ก็อาจไม่ใช่ประจำเดือน โดยอาจเป็น1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น ทั้งนี้ ประจำเดือนสีดำที่มาก่อนหน้านั้น อาจไม่ใช่เลือดประจำเดือนก็ได้ค่ะ3. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในห5. ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติในเบื้องต้น อาจลองตรวจหาการตั้งครรภ์ดูก่อนก็ได้ค่ะ หากตรวจไม่พบ ก็ให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือยังคงมีเลือดออกผิดปกติมาอีกเรื่อยๆ หรือมีปวดท้องน้อย ก็ควรไปพบสูติ-แพทย์เพื่อตรวจหาสาเหตุค่ะ